                         «Ынтымағы жарасқан көп ұлтты Қазақстан».
Мақсаты: Халықтар арасындағы достықты нығайту,балалардың бойына рухани адамгершілік

  қасиеттерді  ұялату.Балаларды әсемдікке,әдемілікке,қарым-қатынас жасай білуге   тәрбиелеу.

 Мақал-мәтелдер,сөздік қорын молайту,жүйелі сөйлеуге дағдыландыру.
Шаттық шеңбері:

Хормен Әнұранды орындайды.

Саян: Сен неткен Отан-анам.ғажап едің,

           Әспеттеп көркем тілмен жазар едім.

           Болашақ ұрпағыңның бақыты үшін,

           Жайнай бер,Ұлы Отаным-Қазақ елім.

Нұрлыбек: Кең байтақ,көз жетпейтін жерім менің,

                      Таулы орман,жасыл жайлау,көлім менің.

                      Бүгінде бар әлемге даңқы жетті,

                      Тәуелсіз Қазақстаным-елім менің.

Дияр: Жасампаз жыр-әнім,

            Өзіңсің ғажапстан.

            Өсиет,ұраным,

            Отаным-Қазақстан.

Хор: «Біз өмірдің гүліміз».

Тәрбиеші: Балалар,біз бүгін қандай мерекеге жиналып отырмыз.

-Иә,дұрыс айтасыңдар,енді бәріміз тақтадағы суреттерге назар аударайық.Суретте мерекені қалай қарсы алып жатқан отандастарымызды көреміз.

Әсем: Біз балдырған тең басқан!

            Дос құшағын кеңге ашқан,

            Тілегіміз әділдік!

            Ашық болсын кең аспан!

Назерке: Дос болайық бәріміз,

                  Жарасып тұр әніміз.

                Тыныштықты сақтаймыз,

                 Атсын күліп таңымыз!

Нұржан: Әрқашан дос біргеміз,

                 Ажырамас іргеміз.

                 Ілгері жүріңдер,

                 Достық жырын біліңдер!
Сергіту сәті: Релаксация.

-Балалар,біз тынығып алайық. Ол үшін шеңберге тұрайық. Ұшаққа отырамыз. Ұшақ біздерді Қазақстанның,еліміздің сұлу табиғатын тамашалатуға алып барады.

-Иә,балалар, сендерге  Қазақстан республикамыздың табиғаты ұнады ма?

-Еліміз қандай екен?

-Еліміз табиғатымен сұлу екен.

-Менің елім әлемдегі ең сұлу жер дер едім.

-Ынтымағы,бірлігі жарасқан ел.
Көрніс: «Ынтымақ, бірлік» туралы.

Тақтада суреттерді атап, сөздің басқы әріптерін жазады.
Сөзжұмбақ: «Достық».
Д-доп, О-ою, С-сағат, Т-тас, Ы-Ыдыс, Қ-қол.

Би: «Достық» Әр ұлттың биінен құралған.

-Балалар,қане кім мақал-мателдер біледі екен?

Бибарыс: Отан-оттан да ыстық.

Жаннур:  Туған жердей жер болмас,

                   Туған елдей ел болмас.

Манар: Жүз теңгең болғанша,

               Жүз досың болсын.
Ән: «Атамекен».
-Жарайсыңдар,балалар!Бүгін оқу іс-әрекетіне өте жақсы қатыстыңдар!

                                               Ақтөбе қаласы № 31 «Күншуақ» МДҰ

                                                     Танымдық іс-әрекет.

                                                     № 5 «Нұршуақ» ортаңғы тобы.

                                                                                             Тәрбиеші: Базаргалиева  А.К
                                                       Сәуір. 2018 жыл
